Situasie steeds gespanne in Pretoria | Maroela Media
Situasie steeds gespanne in Pretoria
'n Vragmotor wat afgebrand is. Foto: AfriForum
Die situasie is steeds gespanne in die weste van Pretoria waar 'n groep ontstoke inwoners betoog.
Mandla Nkomo, burgemeesterskomiteelid vir behuising en menslike nedersettings, het Donderdag in 'n verklaring gesê beamptes van die Tshwane-metropolisie moes in die Gomorrah-nedersetting ontplooi word waar inwoners gewelddadig geraak het oor behuising en dienslewering.
Die ontstoke inwoners het van middernag af die strate in die weste van die stad ingevaar. Verskeie voertuie is beskadig en aan die brand gesteek, paaie is versper en geboue is ook beskadig.
Die polisie moes in 'n stadium van traangas en skokgranate gebruik maak om die skare in bedwang te bring.
Joernaliste is ook aangeval en die meeste van hulle het die gebied teen die middag vir hul eie veiligheid verlaat.
Nkomo het gesê die Gauteng-provinsie moet die grond aan die Tshwane-metro oorhandig om 'n blywende oplossing vir die inwoners van Gomorrah te vind. Gomorrah staan ook bekend as Malusi en is 'n informele nedersetting naby die Daspoort-tonnel.
"Die betogers voel glo verontreg deur die gebrek aan elektrisiteitsvoorsiening in die omgewing. Die Tshwane-metro se nuwe administrasie het dit op homself geneem om te verseker dat daar basiese dienste aan die gemeenskap gelewer word. Die proses om elektrisiteit te verskaf gaan egter eers kan kom met gereguleerde installasies van 'n goed beplande elektrisiteit-infrastruktuur," het Nkomo gesê.
Nkomo het gesê die huidige skermutseling help glad nie die situasie nie en die metro werk onvermoeid met die Gautengse departement van menslike nedersettings, wat die bewaarders van die grond is, om seggenskap te kry om die nodige planne vir infrastruktuur op te stel.
Die polisie en metropolisie is op hoë gereedheid geplaas en hou 'n wakende oog oor die situasie.
Die omvang van skade en beserings wat aangemeld is, is nog nie bekend nie.
AfriForum betogings Pretoria
Student nog nie wakker ná gru-botsing
"Ontstoke inwoners"…."voel verontreg"…??????? Askuus? Van wanneer af is barbaarse anargie en n onbeheersde massa histerie van verwoes en brand en breek "verontregde inwoner gedrag"? Gev9lge van n ANC beleid van mobilisering van die massas wat him in sy spreekwoordelik "janter" hap! Is wat gebeur as jy hals vorniet en fri ant graatis verkondig….AFRIKA SOMME!
ñ Sekere groep mense is daarheen geskuif. In die laaste maand groei die area egter geweldig. Waarom?
DAAR IS GEEN INFRASTRUKTUUR NIE. Die area het ook geen water nie. Daar is ook nie boorgat water nie. Die mense behoort nie daar te wees nie. Omliggende woonbuurte bars onder die misdaad, geweld en die daaglikse lugbesoedeling. Almal sukkel deesdae en is mooi keelvol vir al die drama, ontwrigting en geweld.
Hoeveel van hulle is wettige Suid Afrikaanse Burgers wat basiese dienste verdien.
"Gomorrah"… Ai die ironie darem
Noem dit wat dit is: plakkerskamp! En onwettig! Hulle plak net en verwag om álles verniet te kry…give give..we want..we demand..ek raak so keelvol !